cyanic-selkie/wikianc huggingface dataset:
மசாமுனே
frame|மசாமுனேவை சித்தரிக்கும் ஓவியம் மசாமுனே (Masamune (正宗) ( 正宗 ), also known as Gorō Nyūdō Masamune (五郎入道正宗) ( 五郎入道正宗, Priest Gorō Masamune, c.1264–1343 AD), என்பவர் சப்பானின் சாமுராய்களுக்கான தலைசிறந்த வாள்களை உருவாக்கியவர் என்ற புகழைப் பெற்றவர் ஆவார். சப்பானிய மொழியில் டாச்சி மற்றும் தந்தோ என்று குறிப்பிடப்படும் வாட்கள் மற்றும் குத்துவாட்களை இவர் உருவாக்கினார். மசாமுனே வாழ்ந்த காலகட்டம் குறித்த சரியான தகவல் இல்லை   (இருப்பினும், 1906 இல், சீலியா நட்டுல் வெளியிட்ட, 'the Earliest Historical Relations between Mexico and Japan, from original documents preserved in Spain and Japan', என்ற நூலின் 32 ஆம் பக்கத்தில்  எசுபானிய தளபதியான விஸ்கானோ என்பவரால் கி.பி. 1611 இல் ஆக்ஸோவின் சக்திவாய்ந்த தலைவன் என்று மசாமுனே குறிப்பிடப்படுகிறார். ) 13ஆம் நூற்றாண்டின் பிற்பகுதி மற்றும் 14 ஆம் நூற்றாண்டின் முற்பகுதிகளில், அதாவது 1288-1328 ஆம் ஆண்டுகளில் இவர் ஏராளமான சிறந்த வாள்களைச் உருவாக்கினார் என்பது பொதுவாக ஒப்புக் கொள்ளப்படுகிறது. சில தரவுகள் அவருடைய குடும்பப் பெயரை ஒக்காசாகி எனக் குறிப்பிடுகின்றன, ஆனால் சில ஆய்வாளர்கள் டோகுகவா குடும்பத்தின் பெருமையை பறைசாற்றுவதற்காக உருவாக்கப்பட்ட ஒரு கற்பனை பாத்திரம் என்றும் கருதுகின்றனர்.
காமகுரா காலத்தின் கடைசி பகுதியில் (1288-1328) சாகிமியா மாகாணத்தில் மசாமுனே பணியாற்றியதாக நம்பப்படுகிறது.
சப்பான் வாள் தயாரிப்பு போட்டியின் விருதானது மசாமுனே பரிசு என்று அழைக்கப்படுகிறது. இது ஆண்டுதோறும் வழங்கப்படாவிட்டாலும் தலைசிறந்த வாளை உருவாக்குபவருக்கு வழங்கப்படுகிறது.
தனித்தன்மை
வாள் தயாரிக்க தேவைப்படும் எஃகானது பெரும்பாலும் தூய்மையற்றதாக தரமில்லாமல் கிடைத்த அக்காலத்தில் தயாரிக்கப்பட்ட மசாமுனேவின் வாள்கள் அதன் அழகுக்கும் தரத்துக்கும் புகழ்பெற்றவையாக விளங்கின என்பது குறிப்பிடத் தக்கது. தான் உருவாக்கிய வாள்களில் மசாமுனே, தன் பெயரை பொறித்திருந்தார் (மற்ற கலைப் படைப்புகளைப் போல).
மசாமுனே பெயர் பொறித்த வாள்கள் அரிதானவை. அத்தகைய வாள்களுக்கு எடுத்துக்காட்டாக ஹோஞ்ஜோ, ஃப்யூடோ மசாமுனே, முஸாஷி மசாமுனே, ஹோச்சோ மசாமுனே, கோடேகிரி மசாமுனே போன்றவை மசாமுனே தயாரித்த உண்மையான சரித்திரப் புகழ்பெற்ற சாமுராய் வாள்களாக ஏற்றுக்கொள்ளப்படுகின்றன.
முராமசா மற்றும் மசாமுனே குறித்த கதைகள்
இங்கு நிலவும் ஒரு தொன்மக் கதையின்படி மசாமுனேவின் மாணவரான முராமசாவுக்கும் அவரது ஆசானான மசாமுனேவுக்கும் இடையில் தங்களில் யார் சிறந்த வாள் தயாரிப்பாளர் என்பது குறித்து வாக்குவாதம் ஏற்படுகிறது. இதை சோதித்துப் பார்க்க இருவரும் தனித்தனியாக தங்கள் திறமையைப் பயன்படுத்தி வாள்களைத் தயாரித்து, அதை சோதிக்க முடிவு செய்கின்றனர். போட்டியின்போது இருவர் தயாரித்த வாளை ஆற்று நீரில் நின்று அருகில் உள்ள பொருட்களை வாள் முனைகளால் வெட்டியபடி வீடுகின்றனர். முராமசாவின் வாளான, ஜூச்சி யோசாம் ( Juuchi Yosamu (十千夜寒) ( 十千夜寒, "10,000 Cold Nights") காற்றைக் கிழித்துக்கொண்டு, நீரைத் துளைத்துக்கொண்டு, இடைப்பட்ட இலைகளை எல்லாம் சரசரவெனக் கிழித்துக்கொண்டு, எதிர் வந்த மீன்களை எல்லாம் மளமளவெனத் துண்டாக்கியபடி ஆற்றின் அடித்தரையில் குத்தி நின்றது. தன் மாணவனின் திறமையான பணியை மனம் லயித்தபடி பாத்த மசாமுனே தன் வாளான யவரகா-டீ யை  ( Yawarakai-Te (柔らかい手) ( 柔らかい手 , "Tender Hands"), நீரை நோக்கி வீசினார். அது காற்றை மென்மையாகத் தழுவியபடியும், நீரின் ஓட்டத்தைப் பாதிக்காதபடியும் தன்மையாக இறங்கியது. இலைகள் வாளின் கூர்மையால் கிழிந்தன. ஆனாலும் வாள், மீன்களை எந்த விதத்திலும் பாதிக்காமல் ஆற்றின் தரையைச் சென்றடைந்தது. யாருடைய வாள் சிறந்தது என்ற முடிவை அறிவிக்கும் பொறுப்பு ஒரு துறவியிடம் ஒப்படைக்கப்பட்டிருந்தது. அந்தத் துறவி கீழ்கண்டவாறு தன் முடிவைச் சொன்னார்.
இன்னொரு கதையில் முராமசா மற்றும் மசாமுனே ஆகிய இருவரும் ஷோகன் எனப்படும் சக்கரவர்த்திக்கு வாள் செய்ய அழைக்கப்பட்டனர். இருவராலும் தயாரிக்கப்பட்ட வாள்களில் எது சிறந்த வாள் என்பதற்கான வாள்வீச்சு ஒரு அருவியில் நடைபெற்றது. இதன் முடிவாக மற்ற கதைகளைப் போலவே மசாமுனே தயாரித்த வாளானது புனித வாளாக அறிவிக்கப்பட்டது. கதையின் ஒரு பதிப்பில், தீய வாள்களை உருவாக்கியதற்காக முராமசா கொல்லப்பட்டார்.
இந்த இருவர் குறித்து அறியப்பட்ட இந்த தொன்மங்களும் வரலாற்று ரீதியாக ஏற்கப்படாதவை என்றாலும், இந்த இரு கருமான்களும் அவர்களின் காலங்களுக்கான அடையாளங்களாக பரவலாகக் கருதப்படுகின்றனர்.
ஹோஞ்சோ மசாமுனே
ஹோஞ்ஜோ மசாமுனே ( Honjō Masamune ) என்ற வாளானது இவர் தயாரித்த வாள்களில் மிக முக்கியமான வாளாக கருதப்படுகிறது. சப்பானில் இதுவரை தயாரிக்கப்பட்ட வாள்களிலேயே மிகவும் நேர்த்தியுடன் அழகாகவும் வலிமையானதாகவும் உருவாக்கப்பட்ட வாள் என்ற பெருமை இதற்கு உண்டு. இது 1939 இல் ஜப்பானின் தேசிய பொக்கிசம் (Kokuhō) என வகைப்படுத்தப்பட்டது.
இதற்கு ஹோஞ்சோ என்ற முன்னொட்டு வருவதற்கு காரணம், இந்த வாளை போர் பரிசாக பெற்ற ஹொஞ்சோ ஷிகெனகாவின் பெயராகும். பதினாறாம் நூற்றாண்டில் ஜப்பானிய ராஜ்ஜியமான யுசுகி கென்ஷின் என்ற இராச்சியத்தின் தளபதியாக இருந்த ஹோஞ்ஜோ என்பவர், போரில் எதிரி வீரரான உமானோசுகேவின் வாளால் தாக்கப்பட்டார். அந்த வாள் ஹோஞ்ஜோவின் வலிமையான தலைக்கவசத்தை இரண்டாகப் பிளந்தது. அந்த வாளின் வலிமையைக் கண்டு அதிசயித்த ஹோஞ்சோ, பிறகு சுதாரித்துக்கொண்டு எதிரியை அழித்தார். அந்த வாளைத் தனக்கான போர்ப் பரிசாக எடுத்துக்கொண்டார். அந்த வாள், மஸாமுனேவால் தயாரிக்கப்பட்டது. பல போர்க்களங்களைக் கண்ட பிறகும் கூர்மை குறையாமல் மின்னியது. அந்த வாளுக்கு ‘ஹோஞ்ஜோ மஸாமுனே’ என்ற பெயரே நிலைத்துவிட்டது.
அந்த வாள் ஹோஞ்ஜோவால் 13 பெரிய தங்கக் காசுகளுக்கு இன்னொருவரிடம் விற்கப்பட்டது. இந்த வாள் பின்னர் 1000 மாய் மதிப்புக்கு கையாஹோ மைபுட்சூ சோவால் வாங்கப்பட்டது. பின்னர் டோயோட்டோமி ஹிடியோஷியிடம் இருந்து ஷிமாசு யோஷிஹிரோவிடம் சென்ற வாள், மீண்டும் ஹிடிஷோஷியிடம் வந்து, டோகூகாவா ஈயசு, டோகுகவா யோனினோபு, இறுதியாக டோகுகாவா ஐட்சுனா ஆகியோரின் கைகளுக்கு இடம் பெயர்ந்தது. இருபதாம் நூற்றாண்டில், டோகுகவா குடும்பத்தின் கீ (紀 伊) கிளையிடம் அந்த வாள் இருந்தது. இரண்டாம் உலகப் போரின்போது அந்தக் குடும்பத்தைச் சேர்ந்த லிமாஸா என்பவர், வாளின் உரிமையாளராக இருந்தார்.
இரண்டாம் உலகப் போரின் முடிவில், சப்பானின் சரணடைவுக்குப் பின், சப்பான் அமெரிக்காவின் கட்டுப்பாட்டிச்கீழ் வந்தது. அப்போது காவல்துறை அல்லது அரசாங்க அனுமதி இன்றி சப்பானிய வாளை தயாரிக்க தடை விதிக்கப்பட்டது. இதையடுத்து லிமாஸா தன்னிடமிருந்த ஹோஞ்ஜோ மஸாமுனே உள்ளிட்ட 14 வாள்களை அருகிலுள்ள காவல் நிலையத்தில் 1945 திசம்பரில் ஒப்படைத்தார். அந்த வாள்கள் 1996 சனவரியில் செர்ஜண்ட் கோல்டி பைமோர் (ஒலிப்பில் உள்ள) என்ற அமெரிக்கரிடம் ஒப்படைக்கப்பட்டதாக சப்பானியத் தரப்பில் பதிவு செய்யப்பட்டது. ஆனால், அமெரிக்கத் தரப்பில் அப்படி ஒரு வீரர் சப்பானுக்கு அனுப்பப்பட்டதற்கான பதிவே இல்லை எனப்பட்டது. இப்போது ஹோஞ்ஜோ மஸாமுனே வாள் எங்கு இருக்கிறது என்ன ஆனது என்பதற்கான எந்தத் தகவலும் தெரியவில்லை.
ஃப்யூடோ மசாமுனே
மசாமுனே கையொப்பமிட்ட கேள்விக்கு அப்பாற்பட்ட சில வாள்களில் இது ஒன்றாகும். இது டோட்டோமிமி ஹைடூகுவாவால் 1601 ஆம் ஆண்டில் 500 கனேன் பணத்துக்கு வாங்கப்பட்டது. அவரிடமிருந்து ஷோகன் ஐயசுவிடமும் அவரைச் சேர்ந்த மேயா டோஷியாவுக்கும் பின்னர் மேயா டோஷிடுனிக்கு கை மாறியது. மீண்டும் மேயா டோஷிடுனி  ஷோகனுக்கு அதை மறுபடியும் அளித்தார். பின்னர், ஓவாரி டோககுவாவில் வாள் கைகொள்ளப்பட்டது. இந்த வாளஇன் தகடானது தோராயமாக 25 செமீ அளவுடையதாக இருந்தது
முசாஷி மசாமுனே
முசாஷி மசாமுனே ஒரு விசித்திரமான வாளாகும்.
மேற்கோள்கள்
பகுப்பு:சப்பானிய நபர்கள்
கரீம்கஞ்சு மக்களவைத் தொகுதி
சட்டமன்ற தொகுதிகள்
இம்மக்களவைத் தொகுதியில் மொத்தம் 8 சட்டமன்ற தொகுதிகள் அடங்கியுள்ளன. அவை:
மேற்கோள்கள்
பகுப்பு:அசாம் மக்களவைத் தொகுதிகள்
வசுதைவ குடும்பகம்
வசுதைவ குடும்பகம் (சமசுகிருதம்: वसुधृव कुटुम्बकम्) என்பது இந்து சமய நூல்களில் ஒன்றான மகா உபநிடத்தில் காணப்படும் சமஸ்கிருத வசனமாகும். இந்த வசனத்தின் பொருள் "உலகம் ஒரே குடும்பம்'' ("The World Is One Family") என்பதாகும்.   என்பதாகும். குறுகிய மனம் இது என்னுடையது, அது அவருடையது என்று நினைக்கிறது; ஆனால் தாராள மனது உலகமே எனது வீடு என்று நினைக்கிறது.
தாக்கங்கள்
வசுதைவ குடும்பகம் எனும் வசனம் பாகவத புராணத்தில் அதிகம் கையாளப்பட்டுள்ளது. வசுதைவ குடும்பகம் எனும் வசனம் மகா உபநிடதத்தில் "உயர்ந்த வேதாந்த சிந்தனை" என்று அழைக்கப்படுகிறது. காந்தி ஸ்மிருதி மற்றும் தர்ஷன் சமிதியின் முன்னாள் இயக்குநர் என். ராதாகிருஷ்ணன், காந்திய தத்துவம், முழுமையான வளர்ச்சி மற்றும் அனைத்து உயிரினங்களுக்கும் மரியாதை மற்றும் அகிம்சையை ஒரு நம்பிக்கை மற்றும் மூலோபாயமாக உட்பொதிக்கும் வன்முறையற்ற மோதல் தீர்வு, வசுதைவ குடும்பகம் என்ற பண்டைய இந்தியக் கருத்தாக்கத்தின் விரிவாக்கம் என்று நம்புகிறார்.
நவீன உலகில் குறிப்புகள்
வாழும் கலை நிறுவனம் நடத்திய உலகப் பண்பாட்டு விழாவில் இந்தியப் பிரதமர் நரேந்திர மோதி பேசும் போது, வசுதைவ குடும்பகம் எனும் வசனத்தைப் பயன்படுத்தினார். மேலும் "இந்திய கலாச்சாரம் மிகவும் வளமானது, நம் ஒவ்வொருவரிடமும் சிறந்த மதிப்புகள் புகுத்தப்பட்டுள்ளது. அஹம் பிரம்மாஸ்மி முதல் வசுதைவ குடும்பகம் வரை நாம் உபநிடதங்களிலிருந்து அறிந்து கொள்கிறோம்". ராஷ்டிரிய சுயம்சேவாக் சங்கம் தனது தத்துவங்களில் ஒன்றாக வசுதைவ குடும்பகம் எனும் தத்துவத்தை கொண்டுள்ளது.
2023ம் ஆண்டில் இந்தியா தலைமையில் நடைபெறும் ஜி-20 மாநாட்டின் சின்னத்தில் குறிக்கோளுரையாக “வசுதைவ குடும்பகம்” அல்லது “ஒரு பூமி-ஒரே குடும்பம்-ஒரு எதிர்காலம்” என்ற வசனம் தேர்வு செய்யப்பட்டது. ஐக்கிய நாடுகள் அவையின் அதிகாரப்பூர்வ மொழியாக சமசுகிருதம் இல்லாதபடியால் சீனா இதனை எதிர்த்தது.
மேலும் படிக்க
பகுப்பு:இந்திய மெய்யியல் பகுப்பு:இந்துத் தத்துவங்கள் பகுப்பு:ராஷ்டிரிய சுயம்சேவாக் சங்கத்தின் தத்துவங்கள்
நுண்நிலை கற்பித்தல்
நுண்நிலை கற்பித்தல் (Micro teaching) என்பது ஒரு சிறந்த பயிற்சி முன்னேற்ற திட்டம் மற்றும் அல்லாது  கற்பித்தல் மாதிரியும் கூட ஆகும். இப்பயிற்சியில் மாணவர்கள்  தங்கள் சக  உறுப்பினர்களிடையே தங்கள் குறைகளை கண்டறிந்து நிவர்த்தி செய்து இமமுறையை சிறப்புள்ளதாக ஆக்கி கொள்கிறார்கள். நுண்நிலை கற்பித்தல் முறையானது  டிவைட் டபிள்யூ. ஆலன் என்பவரால் 1960 ஆம் ஆண்டு எல்லா நிலைகளிலும் மேம்படுத்த கல்வியில் பயிற்சி முறையாக அறிமுகப்படுத்தப்பட்டது.
இந்நிலைக் கற்பித்தலில் ஆசிரியர்  பல சிறு குழுக்களுக்கிடையே சிறிய பாடத்தினை (20 மணித்துளிகள்) தயார் செய்து வீடியோவில் பதிவு செய்ய வேண்டும். இந்நுண்நிலைக்கற்பித்தலில் இப்பயிற்சி நடத்துபவர் ஒலி மற்றும் ஒளி வழி நுண்ணோக்கி வழி உற்று நோக்கி தன் கருத்தை வெளிப்படுத்தி இம்முறை யில் பல மாற்றங்களை புகுத்துக்கிறார்.
ஜான் ஹாட்டியால் தனது காணக்கூடிய கற்றல் திட்டத்தின் ஒரு பகுதியாக மேற்கொண்ட நுண் நிலைக்கற்பித்தலுக்கான சான்றுகளின் மதிப்பாய்வு, மாணவர் விளைவுகளை மேம்படுத்துவதற்கான ஒரு சிறந்த முறையாகக் கண்டறியப்பட்டது.
நுடப்ங்கள்
அதன் தொடக்கத்திலிருந்து, 1963 ஆம் ஆண்டு, நுண்நிலைக் கற்பித்தல் நிறுவப்பட்டது ஆசிரியர் பயிற்சி வழிமுறை, பல நிலைகளிலும் ஆசிரியர் பயிற்சி பட்டறைகளிலும் பல்கலைக்கழங்களிலும் தற்போது பயன்பாட்டில் உள்ளது.பயிற்சி ஆசிரியர் தான் பயிற்சி பெறும் வல்லுநர்களிடம் அவர் நடத்தும் முறையை உற்றுநோக்கி தனது பயிற்சி முறையை ஐந்து முதல் பத்து நிமிடங்களுக்கு 5 அல்லது10 நபர்களிடம் அமைத்து கொள்கிறார்.இந்நுண்ணிலைக் கற்பித்தலில் பாடப்பகுதி ,திறன், ஒலி மற்றும் ஒளிப்பதிவு முக்கிய மானதாக கருதப்படுகிறது.
கருத்து
பின்னுட்டம் நுண்ணிய கற்பித்தலில் கூறுவது அவ்வளவு எளிதன்று.பின்னூட்டம் மாணவர்கள் தங்கள் கற்றல் திறமையை மேம்படுத்துவதோடு நல்ல கற்பித்தல் சூழலை உருவாக்க பின்னனியாக அமைந்துள்ளது.
வளையப்பந்து
வளையப்பந்து(Tennikoit) என்பது பூப்பந்தைப்(Tennis) போன்ற ஒரு வகை விளையாட்டாகும் .இதற்கும் பூப்பந்து விளையாடுவதற்கு ஏற்ற ஆடுகளம்போல் ஆடுகளம் தேவை .வளையப்பந்து விளையாடுவதற்கு வட்டமான இரப்பர் வளையப்பந்து தேவை.இந்த விளையாட்டை விளையாடும் இரு விளையாட்டு வீரர்களை பிரிக்கும் வகையில், ஒவ்வொருவரும் தனது பிடிப்பை மோதலின்றி பிடிக்க ஆடுகளத்தின் குறுக்கே வலை அமைக்கப்பட்டிருக்கும் .வளையப்பந்து குறிப்பாக ஜெர்மனி, தென் ஆப்பிரிக்கா, பிரேசில், இந்தியா, பாகிஸ்தான் மற்றும் பங்களாதேஷ் ஆகிய நாடுகளில் இந்த விளையாட்டு மிகவும் பிரபலமாக உள்ளது. alt=tennikoit|thumb|tennikoitalt=ringtennis|thumb|ringtennis
பகுப்பு:காஞ்சிபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:விளையாட்டுகள்
ராஜா முதலியார்
ராஜா முதலியார் அல்லது ராஜா மண்டலியார் (மலாய் மொழி: Raja Mudaliar; ஆங்கிலம்: Raja Mutheliar); என்பவர் 16-ஆம் நூற்றாண்டின் முற்பகுதியில் மலாக்காவில் வாழ்ந்த ஒரு செல்வந்தர்; ஒரு வணிகர். மலாக்காவின் சிட்டி சமூகத்தைச் சேர்ந்தவர். அந்தச் சமூகத்தினரின் தலைவராகவும் செயல்பட்டவர்.
செஜாரா மெலாயு (Sejarah Melayu) எனும் மலாய் வரலாற்றுச் சுவடுகளின் கூற்றுப்படி, ராஜா முதலியார் மலாக்காவின் துறைமுகத் தலைவர் (மலாய் மொழி: Syahbandar; ஆங்கிலம்: Chief of Port) பதவியில் சேவை செய்தவர்.
பொது
துறைமுகத் தலைவர் பதவி என்பது மலாக்கா சுல்தானகத்தின் மூத்த அமைச்சர்களின் பதவிகளில் ஒன்றாகக் கருதப்பட்டது. சுல்தான் மகமுட் ஷாவிற்கும் அவரின் பெண்டகாரா துன் முத்தாகிர் என்பவருக்கும் இடையில் அவநம்பிக்கையை விதைப்பதற்காக தவறான குற்றச்சாட்டைச் சுமத்தியதாகவும் சொல்லப் படுகிறது.
அந்த வகையில் இவர் துரோகம் செய்ததாகச் சித்தரிக்கப் படுகிறார். எனினும் துன் முத்தாகிரின் இறப்பிற்கு வேறு காரணங்களும் சொல்லப் படுகின்றன.
சுல்தான் மகமுட் ஷாவின் நிர்வாகம்
சுல்தான் மகமுட் ஷாவின் நிர்வாகம் பலகீனமாக இருந்ததால், துன் முத்தாகிர் லஞ்சம் வாங்கினார் என்றும்; அமைச்சர்களுக்கு சலுகைகள் காட்டினார் என்றும்; அதனால் நிர்வாகம் சீர்குலைந்தது என்றும் சொல்லப் படுகிறது.
நிர்வாகப் பலகீனங்கள் அமைச்சர்களிடையே பிரிவுகளை ஏற்படுத்தியது. இதன் விளைவாக சுல்தான் மகமுட் ஷா, பெண்டகாரா துன் முத்தாகிரையும் அவரின் முழுக் குடும்பத்தையும் தூக்கிலிட்டுக் கொன்றார்.
துன் பத்திமா
துன் முத்தாகிர் தன் மகள் துன் பத்திமாவை, சுல்தான் மகமுட் ஷாவிற்குத் திருமணம் செய்து கொடுக்க இணக்கம் தெரிவிக்காததால் துன் முத்தாகிரின் மீது பழிவாங்கும் எண்ணம் ஏற்பட்டதாகவும் சொல்லப் படுகிறது.
பளிங்குப் பூனை
பளிங்குப் பூனை (marbled cat) என்பது ஒரு காட்டுப்பூனை ஆகும். இது தென் மற்றும் தென்கிழக்கு ஆசியா பகுதிகளில் காணப்படுகிறது. 2002 ஆம் ஆண்டு இப்பூனை அழிவாய்ப்பு இனம் என்று பன்னாட்டு இயற்கை பாதுகாப்பு சங்கம் அறிவித்துள்ளது. இதன் எண்ணிக்கை பெருமளவு குறைந்து வருகிறது. 10000 பூனைகள்வரை இருந்த இவற்றின் எண்ணிக்கை 1000வரை குறைந்திருக்கலாம் என கருதப்படுகிறது. இவை இந்தியாவில் சிக்கிம், டார்ஜிலிங், நாகாலாந்து போன்ற வடகிழக்கு இந்தியாவில் காணப்படுகிறது. மரபணு ஆய்வுகளில் இது ஆசிய தங்க நிறப் பூனை மற்றும் பே பூனை போன்ற பூனையினங்களில் இருந்து கிட்டத்தட்ட 9.4 மில்லியன் ஆண்டுகளுக்கு முன் பிரிந்து தனி இனமாகி இருக்கலாம் கருதப்படுகிறது.
ராஜா முதலியார்
துன் பத்திமா
அந்தக் குற்றச்சாட்டின் விளைவாக பெண்டகாரா துன் முத்தாகிர் மற்றும் அவரின் முழு குடும்பத்தினரும் தூக்கிலிடப்பட்டனர். இதன் விளைவாக, பொது மக்களின் வெறுப்பை சுல்தான் மகமுட் ஷா சம்பாதித்தார். சுல்தான் மகமுட் ஷா என்பவர் மலாக்கா சுல்தானகத்தின் எட்டாவது சுல்தான் ஆகும்.
பளிங்குப் பூனை
பண்புகள்
பளிங்குப் பூனை சாதாரண பூனையின் அளவை ஒத்து உள்ளது. உடல் நிறத்திலும், குறிகளிலும் புள்ளிச் சிறுத்தையை ஒத்து உள்ளது. பழுப்பு கலந்த சாம்பல் அல்லது காவி நிறமுடைய தோலும், அதன் மீது நீட்டுப் போக்காக அமைந்த ஒழுங்கற்ற திட்டுக்களும் காணப்படுகின்றன.இதற்கு நீண்ட அடர்த்தியான வால் உள்ளது. இவை தலை முதல் உடல்வரை 45 – 62 செமீ (18 – 24 அங்குளம்) உடல் நீளம் கொண்டவை. வால் 35- இல் இருந்து 55-செமீ நீளமுடையது. எடை 2 இல் இருந்து 5 கிலோ இருக்கும். இது பறவைகளையும், சிறியவகைப் பாலூட்டிகளையும் உண்கிறது.
ராஜா முதலியார்
போர்த்துகீசியர்கள் ஆக்கிரமிப்பு
அரண்மனை உறவுகளும் இரு பிரிவுகளாகப் பிளவுபட்டது. இந்த ஒற்றுமையின்மையின் காரணத்தினால், மலாக்காவைப் போர்த்துகீசியர்கள் விரைவாக ஆக்கிரமிப்பு செய்ய வழிவகுத்துக் கொடுத்தது.
பளிங்குப் பூனை
மேற்கோள்கள்
பகுப்பு:பூனைகள்
ராஜா முதலியார்
போர்த்துகீசியர்கள் ஆக்கிரமிப்பு
ராஜா முதலியாரின் பேச்சைக் கேட்டு பெண்டகாரா துன் முத்தாகிரையும் அவரின் குடும்பத்தைரையும் கொன்றது தவறு என சுல்தான் மகமுட் ஷா பின்னர் உணர்ந்து சுல்தான் பதவியில் இருந்து விலகினார். அவருக்குப் பின்னர் அவருடைய மகன் அகமட் ஷா பதவிக்கு வந்தார். சுல்தான் அகமட் ஷா என்று அழைக்கப்பட்டார்.
இருப்பினும் மலாக்காவைப் போர்த்துகீசியர்களிடம் இருந்து மீட்க முடியாத காரணத்தினால், 1513-ஆம் ஆண்டில், அவரின் தந்தையார் சுல்தான் மகமுட் ஷாவினால், சுல்தான் அகமட் ஷா கொல்லப்பட்டார்.
மேலும் காண்க
பகுப்பு:மலாக்கா பகுப்பு:மலேசிய வரலாறு
பூட்டானில் பௌத்தம்
பூட்டானில் பௌத்தம், பூட்டான் நாட்டின் அரச சமயம் வச்சிரயான பௌத்தம் ஆகும். இந்நாட்டின் மொத்த மக்கள்தொகையில் நான்கில் மூன்று பங்கினர் பௌத்தர்களாகவும், ஒரு பங்கினர் இந்துக்களாகவும் உள்ளனர்.
பூட்டான் நாட்டில் வஜ்ஜிரயான பௌத்தப் பிரிவான, திபெத்தியப் பௌத்தத்தை சில வேறுபாடுகளுடன், கிபி எட்டாம் நூற்றாண்டு முதல் மக்கள் பயில்கின்றனர்.
பௌத்தம் இந்நாட்டின் அரச சமயம் என்பதால், பௌத்த விகாரைகளுக்கும், வழிபாட்டிடங்களுக்கும், பிக்குகள் மற்றும் பிக்குணிகளுக்கும் பூட்டான் அரசு நிதியுதவிகள் வழங்குகிறது.
நவீன காலத்தில் பூட்டான் மன்னர் ஜிக்மே தோர்ஜி வாஞ்சுக், தங்கத்தால் மெருகூட்டப்பட்ட 10,000 கௌதம புத்தர் உருவச்சிலைகளை செய்து, பூட்டான் நாடு முழுவதும் நிறுவினார்.
பௌத்த அமைப்புகள்
திபெத்தை போன்றே பூட்டானிலும், பௌத்தர்களின் ஆன்மீகத் தலைமை குருவாக லாமா போற்றப்படுகிறார். பூட்டான் நாட்டின் தலைநகர் திம்புவில் 1,000 பிக்குகள் கொண்ட மத்திய பிக்குகள் சங்கத்தையும், மாவட்டங்கள் அளவில் 4,000 பிக்குகளின் சங்கங்கள் நிறுவப்பட்டது. பிக்குகள் மற்றும் பிக்குணிகள் தவிர பௌத்த உபாசகர்கள் இல்லற வாழ்வில் ஈடுபட அனுமதியுண்டு. பூட்டானில் வஜ்ஜிரயான திபெத்திய பௌத்தம் பெரும்பான்மை மக்களால் பயிலப்படுகிறது.
வெளி இணைப்புகள்
* பகுப்பு:நாடுகள் வாரியாக பௌத்தம்
குளத்துப்பாளையம்
குளத்துப்பாளையம் (ஆங்கிலம்:Kolathupalayam), இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டம், தாராபுரம் வட்டத்தில் இருக்கும் ஒரு பேரூராட்சி ஆகும். இப்பேரராட்சியில் கொளத்துப்பாளையம் மற்றும் ஆலாம்பாளையம் ஆகிய இரண்டு வருவாய் கிராமங்கள் உள்ளது.
அமைவிடம்
பேரூராட்சியிலிருந்து திருப்பூர்  60. கிமீ; கிழக்கில் மூலனூர் 14 கிமீ; மேற்கில் தாராபுரம் 6 கிமீ; வடக்கில் வெள்ளக்கோயில் 25 கிமீ; தெற்கில் பழநி 42 கிமீ., தொலைவில் உள்ளது. இப்பேருராட்சியின் கிழக்கு எல்லையாக மூலனூர் பேருராட்சியும் தெற்கு எல்லையாக தாராபுரம் ஊராட்சி ஒன்றியத்திற்குட்பட்ட பொன்னிவாடி,  நல்லாம்பாளையம் மற்றும் மணக்கடவுவும்,   மேற்கு எல்லையாக தாராபுரம் நகராட்சியும், வடக்கு எல்லையாக தாராபுரம் ஊராட்சி ஒன்றியத்திற்குட்பட்ட வீராட்சிமங்கலம்  & அமராவதி ஆறும் உள்ளது. இப்பேருராட்சியில் அதிக அளவிலான அரிசி ஆலைகள் உள்ளது. இங்கிருந்து தமிழ்நாட்டின் பல்வேறு பகுதிகளுக்கு விதை நெல்கள் அனுப்பப்படுகிறது.
பேரூராட்சியின் அமைப்பு
38 சகிமீ பரப்பும், 18 பேரூராட்சி மன்ற உறுப்பினர்களையும்,   77 தெருக்களையும்   கொண்ட இப்பேரூராட்சி  தாராபுரம்    (சட்டமன்றத் தொகுதி)க்கும், ஈரோடு மக்களவைத் தொகுதிக்கும் உட்பட்டது.
மேற்கோள்கள்
பகுப்பு:திருப்பூர் மாவட்டத்தில் உள்ள பேரூராட்சிகள்
இனாம் திருநல்லூர் அய்யனார் கோயில்
இனாம் திருநல்லூர் அய்யனார் கோயில் தமிழ்நாட்டில் தஞ்சாவூர் மாவட்டம், இனாம் திருநல்லூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அய்யனார், புஷ்கலாம்பாள், பூரணம்மாள் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஜீலை மாதம் செடல் திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தர்சன் லால் ஜெயின்
தர்சன் லால் ஜெயின் (Darshan Lal Jain) (12 திசம்பர் 1927 – 8 பெப்ரவரி 2021) என்பவர் ஒரு இந்திய சமூக செயற்பாட்டாளரும். இந்தியாவின் குடிமக்களுக்கான மூன்றாவது மிக உயர்ந்த விருதான பத்ம பூசண் விருதினை 2019 ஆம் ஆண்டில் பெற்றவரும் ஆவார். இவர் பொருளாதாரத்தில் நலிந்த இளம் குழந்தைகளுக்கு கல்வியளித்தமைக்காக நன்கு அறியப்பட்டவர் ஆவார்.
இவர் அரியானாவில் சரசுவதி வித்யா மந்திர், ஜகாத்ரி (1954), பெண்களுக்கான தயானந்த் ஆங்கிலோ-வேத கல்லூரி நிர்வாகக் குழு, யமுனா நகர், பாரத் விகாஸ“ பரிசத். விவேகானந்தா பாறை நினைவு கழகம். வனவாசி கல்யாண் ஆசிரமம். அரியானா, இந்து சிக்சா சமிதி, அரியானா, கீதா நிகேதன் உறைவிடப் பள்ளி, குருசேத்ரா மற்றும் நந்த்லால் கீதா வித்யா மந்திர், அம்பாலா (1997) உள்ளிட்ட பல்வேறு பள்ளி, கல்வி நிறுவனங்களை உருவாக்கிய நிறுவனரும் ஆவார். .
தொடக்க கால வாழ்க்கை
தர்சன் லால் ஜெயின் 12 திசம்பர் 1927-இல் ஜகாத்ரியில் ஒரு ஆன்மீக நம்பிக்கையுள்ள, தொழிற்துறையில் சிறந்து விளங்கிய ஜெயின் குடும்பத்தில் பிறந்தார். இவர் பாபுஜி என அழைக்கப்பட்டார். இவர் வளர்ந்த பிறகு தனது நாட்டுப்பற்றின் காரணமாக இராசுட்ரிய சுயம் சேவக் அமைப்பில் சேர்ந்தார். தனது 15 ஆம் வயதில். அவர் வெள்ளையனே வெளியேறு இயக்கத்தில் பங்கெடுத்தார். இந்தியாவின் நெருக்கடி காலத்தில் அரசின் கொள்கைக்கு எதிரான கருத்துகளை எழுதியமைக்காக சிறைக்கு அனுப்பப்பட்டார். 2007 ஆம் ஆண்டில், தேசத்தின் மறந்துபோன வீராங்கனைகளை நினைவில் கொள்வதற்காக தர்சன் லால் விளையாட்டு வீரர்களுக்கான கௌரவக் குழுவை அமைத்தார். ஹேமச்சந்திர விக்ரமாதித்யாவின் முடிசூட்டு விழா, பானிபத்தின் இரண்டாவது போர்வீரன் உட்பட பல விழாக்களை இந்தக் குழு நடத்தியது. அவர் சமுதாயத்தின் கல்வியை நோக்கி பணியாற்றினார் மற்றும் 1954 ஆம் ஆண்டில் சரசுவதி வித்யா மந்திருக்கு அடிக்கல் நாட்டினார். அவர் 1997 ஆம் ஆண்டில் நந்த் லால் கீதா வித்யா மந்திரை நிறுவியதிலிருந்து அஹா, வட கிழக்கு மற்றும் ஜம்மு-காஷ்மீர் பகுதியைச் சே ர்ந்த அறிவார்ந்த மாணவர்களில் தேவைப்படுவோருக்கு பள்ளிக்கல்வி மற்றும் இலவச உண்டு உறைவிட வசதி வழங்கப்பட்டது.
விருது
2019 ஆம் ஆண்டில், இந்திய அரசு இவரது சமூக சேவையைப் பாராட்டி பத்ம பூசண் விருதினை அளித்து இவரை கௌரவித்தது.
செரண்டா
செரண்டா, (மலாய்: Serendah; ஆங்கிலம்: Serendah; சீனம்: 萬撓); என்பது மலேசியா, சிலாங்கூர் மாநிலத்தில், உலு சிலாங்கூர் மாவட்டத்தில் (Hulu Selangor District) உள்ள ஒரு நகரம். மலேசியத் தலைநகரமான கோலாலம்பூரில் இருந்து 23 கி.மீ. வடக்கே உள்ளது.
செரெண்டா முன்பு காலத்தில் பல ஈயச் சுரங்கங்களின் தாயகமாக இருந்தது. இந்தச் சிறு நகரம், முன்பு பெரிய ஈயச் சுரங்க நகரமான ரவாங்கிற்கு (Rawang) ஒரு துணைக்கோள் நகரமாக இருந்தது.
இந்த நகரம் இப்போது ஒரு நிலையான கட்டத்தில் வளர்ந்து வருகிறது. மற்றும் கோலாலம்பூர் மாநகருக்கு வெளியே உள்ள மிகப்பெரிய புறநகர்ப் பகுதியாகும். இது உலு சிலாங்கூர் மாவட்டத்தில் அதிக மக்கள் தொகை கொண்ட முக்கிம் (நகரம்) (Mukim) ஆகும்.
பொது
இந்த நகரம் ஒரு தாழ்வான இடத்தில் அமைந்து உள்ளது. இங்கு அடிக்கடி வெள்ளம் ஏற்படுவது உண்டு. அந்த வகையில், இந்தப் பகுதியில் வெள்ளம் ஏற்படாமல் இருக்க, ஈயச் சுரங்க உரிமையாளர்கள் அங்கு ஒரு சிறிய தடுப்பு அணையைக் கட்டினார்கள்.
அதனால் இந்த இடத்திற்கு செரண்டா என்று பெயர் வந்தது. மலாய் மொழியில் செரண்டா (Serendah) என்றால் ’தாழ்வானது’ என்று பொருள். பிரித்தானியர் ஆட்சிக் காலத்தில் ஈயச் சுரங்க நடவடிக்கைகளால் இந்தப் பகுதி வளர்ச்சி பெற்றது.
நிலவியல்
செரண்டாவில் உள்ள பிரபலமான சுற்றுலாத் தலங்களில் ஒன்றான பெரிகி தூஜோ செரண்டா (Perigi Tujuh Serendah), அங்கு ஏற்படும் வெள்ளத்தைக் கட்டுப் படுத்துவதற்காக உருவாக்கப்பட்டது.
இந்த நகரத்திற்குத் தெற்கில் சுங்கை சோ (Sungai Choh) நகர்ப்புறம்; மேற்கில் புக்கிட் பெருந்தோங் (Bukit Beruntung); மற்றும் வடக்கில் அன்ந்தாரா காபி (Antara Gapi) ஆகிய புறநகர்ப் பகுதிகள் உள்ளன. செரண்டாவின் மொத்த பரப்பளவு 208.8 சதுர கி.மீ.
வளர்ச்சி
செரண்டா தொடருந்து நிலையம் (Serendah Komuter Station) எனும் ஒரு புதிய தொடருந்து நிலையம், செரண்டா நகரில் இருந்து வடமேற்கில் சுமார் இரண்டு கி.மீ. தொலைவில் உள்ளது. இந்த நிலையம் ராசா தொடருந்து நிலையம் (Rasa Komuter Station) மற்றும் பத்தாங்காலி தொடருந்து நிலையம் (Batang Kali Komuter Station) ஆகியவற்றுடன் ஏப்ரல் 21, 2007-இல் திறக்கப்பட்டது.
தேசிய கார் தயாரிப்பு நிறுவனங்களில் ஒன்றான பெரோடுவா (Perodua), இந்த செரண்டாவில் தன் தலைமையகத்தைக் கொண்டு உள்ளது.
வெளி இணைப்புகள்
பகுப்பு:மலேசிய நகரங்கள் பகுப்பு:சிலாங்கூர் பகுப்பு:சிலாங்கூர் நகரங்கள்‎
சைலன்ட் கே
சைலன்ட் கே
ஆங்கிலத்தில் k என்ற எழுத்து ஒரு சில வார்த்தையில் தோன்றும் போது ஒலிப்பதில்லை. ஆனால் ஆங்கில மொழியில் இதுபோன்ற ஒலிக்காத வார்த்தைகள் பல உள்ளது. பெரும்பாலும் ஒரு வார்த்தை ஆரம்பத்தில் உள்ள எழுத்து ஒலிக்காது.இந்த விதிக்கு அரிதான விதிவிலக்குகள் உள்ளன; அமெரிக்காவின் பென்சில்வேனியாவில் அமைந்துள்ள Knoebels Grove  / knoʊbəlz / KNOH-bəlz என்று உச்சரிக்கப்படுகிறது  என்பது ஒரு உதாரணம் ஆகும்.பொதுவானதாக இல்லை என்றாலும்,  ஒரு சொற்களின் தொடக்கத்தில் முன் வைக்கப்படும் போது அமைதியாக மாறும், இது ஒரு குரல் வளிமண்டலம் (/ g /) என உணரப்படுகிறது. design போன்ற வார்த்தைகளின் நடுவில் /g / ஒலிப்பதில்லை.
வார்த்தைகள் [தொகு]
தொடர்ந்து அமைதியாக k உள்ள வார்த்தைகள் ஒரு பட்டியல் உள்ளது.
Nouns[edit source] knack knacker knackwurst knag knapsack knapweed knar knave knawel knee knell knickerbockers knickers knickknack knife knight knob knock knoll knop knosp knot knout knowledge knuckle knur knurl Verbs[edit source] beknave knap knead knee kneel knell knight knit knock knot know knurl Others[edit source] knackered knaggy knavish knotty known knurly tightknit unbeknown ⟨gn⟩[edit source] align benign campaign design gnar gnarl gnarr gnash gnat gnathic gnathite gnaw gneiss gnome gnomon gnosis gnostic gnotobiotics gnu reign sign This list is incomplete; you can help by expanding it.
பகுப்பு:திண்டுக்கல் மாவட்ட ஆசிரியர்கள் தொடங்கிய கட்டுரைகள்
அயோலியாங்
பாரம்பரியம்
கொன்யாக் மக்கள் நாகாலாந்தில் அதிகாரப்பூர்வமாக அங்கீகரிக்கப்பட்ட 17 பழங்குடியினரில் அதிக எண்ணிக்கையில் இருப்பவர்கள். மேலும் தலையை வேட்டையாடும் அவர்களின் கடந்தகால பாரம்பரியத்தின் காரணமாக மிகவும் பிரபலமானவர்கள். கொன்யாக் மக்கள் நாகாலாந்தின் மோன் பகுதியிலும், அண்டை நாடான மியான்மரிலும் காணப்படுகின்றனர். இந்த இடங்கள் அயோலியாங் திருவிழாவைக் காண சிறந்த இடங்களாக அமைகின்றன.
அயோலியாங் வசந்த வருகையை கொண்டாடுகிறது. மேலும், வரவிருக்கும் அறுவடைக்காக பிரார்த்தனையும் செய்யப்படுகிறது. கொண்டாட்டங்கள் ஏப்ரல் முதல் வாரத்தில் நடத்தப்படுகின்றன. இவை கொன்யாக் புத்தாண்டு தொடக்கத்துடன் ஒத்துப்போகின்றன. இருப்பினும், வரையறுக்கப்பட்ட அட்டவணை இல்லாமல் மாவட்டம் முழுவதும் உள்ள கிராமங்களில் திருவிழா கொண்டாடப்படுவதால் தேதிகள் மாறலாம்.
ஹார்ன்பில் திருவிழா
மேலும் இதுநாகாலாந்தின் தலைநகர் கோகிமாவிலிருந்து 12 கிமீ தொலைவில் உள்ள கிசாமா பாரம்பரிய கிராமத்தில் வழக்கமாக டிசம்பர் 1 முதல் 10 வரை நடைபெறும். ஹார்ன்பில் திருவிழாவிலிருந்து வேறுபடுகிறது. நாகாலாந்தில் வாழும் பழங்குடியின மக்களில் பெரும்பாலானோர் உழவுத் தொழிலை நம்பியுள்ளனர். எனவே, அவர்களின் திருவிழாக்களும் உழவுத் தொழிலை அடிப்படையானவையாக இருக்கின்றன. இந்த மக்கள் திருவிழாக்களில் கலந்துகொள்வதை புனிதமாக கருதுகின்றனர். நாகாலாந்தில் உள்ள பல்வேறு பழங்குடியினரின் கலாச்சாரங்களைப் பாதுகாக்க சுற்றுலா மற்றும் கலை மற்றும் கலாச்சாரத் துறைகளால் ஏற்பாடு செய்யப்பட்டுள்ளது. பாரம்பரிய கலை வேலைப்பாடுகளைக் கொண்ட ஓவியங்களும், சிலைகளும் பார்வைக்கு வைக்கப்படுகின்றன. பழங்குடியின மக்கள் தங்கள் நாட்டுப்புற பாடல்களை பாடியும், பாரம்பரிய நடனமாடியும், பாரம்பரிய விளையாட்டுகளை விளையாடியும் மகிழ்கின்றனர்.
நடைபெறும் நாட்கள்
அயோலியாங் திருவிழாவின் முதல் 3 நாட்கள் ஹோய் லா நிய்ஹ், யின் மோக் ஃபோ நிய்ஹ் மற்றும் ''மோக் ஷேக் நிய்ஹ் என அழைக்கப்படுகின்றன. இந்த நாட்களில் பாரம்பரிய துணிகளை நெய்தும், பலியிடப்படும் விலங்குகளை சேகரித்தும், திருவிழாவிற்கு உணவு மற்றும் அரிசி சாதம் தயாரித்தும் திருவிழாவிற்கு தயாராகிறது.
லிங்நியு நியா எனப்படும் நான்காவது நாள்விழாவில் மிக முக்கியமான நாள், இதில் கொன்யாக் பழங்குடியினர் அனைவரும் தங்கள் சிறந்த வண்ணமயமான பாரம்பரிய பழங்குடி ஆடைகள் மற்றும் நகைகளை அணிவார்கள். நான்காவது நாள் பார்ப்பதற்கு மிகவும் சுவாரஸ்யமாக நாள் முழுவதும் ஆடுவதும், பாடுவதும், சமூகமாக விருந்து வைப்பதுமாக, அவர்கள் ஆடும் பழங்குடியினரின் நடனங்கள் தலைமறைவாக இருந்த பழங்குடியினரின் வரலாற்றை அடையாளப்படுத்துகின்றன.
திருவிழாவின் இறுதி இரண்டு நாட்கள் லிங்க நிய் மற்றும் லிங்ஷான் நிய்ஹ் என்று அழைக்கப்படுகின்றன. இந்த நேரம் குடும்பத்துடன் நேரத்தை செலவிடுவதற்கும், முழு கிராமத்தையும் மற்றும் தனிப்பட்ட வீடுகளையும் சுத்தம் செய்வதற்கும் அர்ப்பணிக்கப்பட்டுள்ளது.
சான்றுகள்
பகுப்பு:மோன் மாவட்டம் பகுப்பு:இந்திய திருவிழாக்கள்
ஒன் பீஸ்
ஒன் பீஸ் (ஆங்கிலம்: One Piece ஜப்பானீஸில்: ワンピース மொழிபெயர்ப்பு: ஒரு துண்டு) என்பது ஜப்பானிய மங்கா தொடராகும், இது ஐச்சிரோ ஓடவால் எழுதப்பட்டுள்ளது. 1997 ஜூலை 22 ஆம் ஆண்டு முதல்  ஷெயிஷாவின்  வீக்லி ஷோனென் ஜம்ப்  என்ற பத்திரிக்கையில் தொடராக வருகிறது. மேலும் இது 94 டாங்கோபான் தொகுதிகளை கொண்டுள்ளது.. இந்த கதை மங்கி டி. லுஃப்ஃபி என்ற சிறுவனின் சாகசங்களைப் பின்தொடர்கிறது, அவன் தற்செயலாக ஒரு டெவில் பழத்தை சாப்பிட்ட பிறகு அவனது உடல் ரப்பரின் பண்புகளைப் பெறுகிறது. ஸ்ட்ரா ஹட் (வைக்கோல் தொப்பி) கடற்கொள்ளையர்கள் என்று பெயரிடப்பட்ட தனது கொள்ளையர் குழுவினருடன், லுஃப்ஃபி கிராண்ட் லைனை ஆராய்ந்து, கொள்ளையன் அடுத்த மன்னராகும் பொருட்டு "ஒன் பீஸ்" என்று அழைக்கப்படும் உலகின் இறுதி புதையலைத் தேடுகிறான்.
ஒன் பீஸ் அதன் கதைசொல்லல், கலை, தன்மை மற்றும் நகைச்சுவை ஆகியவற்றிற்கு பாராட்டுக்களைப் பெற்றுள்ளது. மங்காவின் பல தொகுதிகள் சப்பானில் எந்தவொரு புத்தகத்தின் மிக உயர்ந்த ஆரம்ப அச்சு ஓட்டம் உட்பட வெளியீட்டு பதிவுகளை உடைத்துள்ளன. ஐய்சிரோ ஓதாவின் "ஒன் பீஸ்" மங்காவின் அதிகாரப்பூர்வ வலைத்தளம் மங்கா கின்னஸ் உலக சாதனையை "ஒரே எழுத்தாளரால் ஒரே காமிக் புத்தகத் தொடருக்காக வெளியிடப்பட்ட அதிக பிரதிகள்" என்று அறிவித்துள்ளது. மங்கா உலகளவில் 454 மில்லியன் பிரதிகள் விற்றுள்ளது, இது வரலாற்றில் அதிகம் விற்பனையாகும் மங்கா தொடராக திகழ்கிறது. இது 2018 ஆம் ஆண்டில் தொடர்ச்சியாக பதினொன்றாவது ஆண்டாக அதிகம் விற்பனையாகும் மங்காவாக மாறியது. ஒன் பீஸ் என்பது எல்லா காலத்திலும் அதிக வருமானம் ஈட்டிய ஊடக உரிமைகளில் ஒன்றாகும், இது மங்கா, அனிம், திரைப்படங்கள், விளையாட்டுகள் மற்றும் வணிகப் பொருட்களிலிருந்து மொத்த உரிம வருவாயில் $21 பில்லியன் அதிகமான வருமானத்தை ஈட்டியுள்ளது.
மங்கா
நோபுஹிரோ வாட்சுகியின் உதவியாளராக பணிபுரிந்தபோது, ஓதா 1996 இல் ஒன் பீஸை எழுதத் தொடங்கினார். இதை ஜூலை 22, 1997 முதல் மங்கா ஆந்தாலஜி வீக்லி ஷெனென் ஜம்பில் தொடராக் வெளி வந்தது. டிசம்பர் 24, 1997 முதல் இதன் அத்தியாயங்கள் டாங்கோபான் மூலம் ஷெயிஷாவால் சேகரிக்கப்பட்டு வருகின்றன    மொத்தத்தில், 953 அத்தியாயங்கள் மற்றும் 94 டேங்க்போன் தொகுதிகள் உள்ளன.
தி ஒன் பீஸ் மங்கா ஒரு ஆங்கில மொழி வெளியீட்டிற்கு உரிமம் பெற்றது, விஸ் மீடியா, மங்கா ஆன்டாலஜி ஷோனென் ஜம்பில்  நவம்பர் 2002 இல் பத்திரிகை தொடங்கப்பட்டதிலிருந்து, மற்றும் ஜூன் 30, 2003 முதல் கட்டுப்படுத்தப்பட்ட தொகுதிகளில் வெளியிட்டது.
வரவேற்பு
ஒன் பீஸ் வரலாற்றில் அதிகம் விற்பனையாகும் மங்கா தொடர் ; இது பிப்ரவரி 2005 க்குள் 100 மில்லியன் சேகரிக்கப்பட்ட டேங்க்போன் தொகுதிகளையும், பிப்ரவரி 2011 க்குள் 200 மில்லியனுக்கும் மேலாக விற்றது, ஜப்பானில் விற்கப்பட்ட 365 மில்லியனுக்கும் அதிகமான பிரதிகள் மற்றும் மே 2018 நிலவரப்படி உலகளவில் 440 மில்லியன் பிரதிகள், மற்றும் உலகளவில் 460 மில்லியன் பிரதிகள் நவம்பர் 2019 இல் விற்பனையானது. ஓரிகானின் கூற்றுப்படி, நிறுவனம் அதன் மங்கா தொடங்கிய 2008 முதல் ஒவ்வொரு ஆண்டும் அதிக விற்பனையாகும் மங்கா தொடராக ஒன் பீஸ் விளங்குகிறது, மேலும் இது 2017 ஆம் ஆண்டில் தொடர்ச்சியாக பத்தாவது ஆண்டாக அதிக விற்பனையான மங்காவாக மாறியது.
விருதுகள் மற்றும் பாராட்டுகள்
ஒன் பீஸ் மங்கா 2000 முதல் 2002 வரை தொடர்ச்சியாக மூன்று முறை தேசுகா ஒசாமு கலாச்சார பரிசுக்கு இறுதிப் போட்டியாளராக முதல் இரண்டு ஆண்டுகளில் அதிக எண்ணிக்கையிலான ரசிகர் பரிந்துரைகளுடன் இருந்தது. . அதன் 44 வது தொகுதியின் ஜெர்மன் மொழிபெயர்ப்பு சர்வதேச மங்கா பிரிவில் சோண்டர்மேன் பார்வையாளர் விருதை வென்றது.
2008 ஆம் ஆண்டு ஓரிகான் நடத்திய கருத்துக் கணிப்பில், ஜப்பானிய இளைஞர்கள் இதை மிகவும் சுவாரஸ்யமான மங்கா என்று வாக்களித்தனர்.
ஜூன் 15, 2015 அன்று, ஐய்சிரோ ஓதா மற்றும் ஒன் பீஸ் கின்னஸ் உலக சாதனை படைத்ததாக அறிவிக்கப்பட்டது, "ஒரே எழுத்தாளரால் ஒரே காமிக் புத்தகத் தொடருக்காக வெளியிடப்பட்ட அதிக பிரதிகள்" டிசம்பர் 2014 நிலவரப்படி உலகளவில் அச்சிடப்பட்ட 320,866,000 பிரதிகள்.
வெளி இணைப்புகள்
பகுப்பு:மங்கா தொடர்கள் பகுப்பு:இயங்குபடம் பகுப்பு:அனிமே மற்றும் மங்கா பகுப்பு:அனிமே
சஃப்தர்சங் வானூர்தி நிலையம்
சஃப்தர்சங் வானூர்தி நிலையம் (Safdarjung Airport, ) இந்தியத் தலைநகர் புது தில்லியில் உள்ள வானூர்தி நிலையமாகும். இது இதே பெயருள்ள சஃப்தர்சங் அண்டையலில் உள்ளது. பிரித்தானியாவின் இந்தியப் பேரரசு காலத்தில் வில்லிங்டன் வான்களம் என நிறுவப்பட்ட இது வானூர்தி நிலையமாக 1929இல் இயங்கத் தொடங்கியது. மும்பையின் ஜுஹு வானூர்தி நிலையத்திற்கு அடுத்து இந்தியாவின் இரண்டாவது வானூர்தி நிலையமாக இது துவங்கப்பட்டது. தில்லியின் முதல் மற்றும் ஒரே வானூர்தி நிலையமாகவும் விளங்கியது. இரண்டாம் உங்கப் போரின் போது இது மிகவும் பயன்படுத்தப்பட்டது. இந்திய-பாகிஸ்தான் போர், 1947 போதும் இது பெரிதும் இயக்கத்தில் இருந்தது. லூட்டியன்சு வடிவமைத்த புது தில்லியின் எல்லையில் அமைந்திருந்த இந்த வானூர்தி நிலையத்தை தற்போது விரிவடைந்த நகரம்  முற்றிலும் சூழ்ந்துள்ளது. 1962 வரை நகரின் முதன்மை வானூர்தி நிலையமாக விளங்கிய சஃப்தர்சங் வானூர்தி நிலையத்திலிருந்து வான்சேவைகள் 1960களின் பிற்பகுதிகளிலிருந்து புதியதாகக் கட்டப்பட்ட  இந்திரா காந்தி பன்னாட்டு வானூர்தி நிலையத்திற்கு மாற்றப்பட்டது. இந்த வானூர்தி நிலையத்தில் தாரை வானூர்தி போன்ற புதிய பெரிய வானூர்திகள் வந்து செல்ல வசதிகள் இல்லை.
1928இல் இங்கு தில்லி பறக்கும் சங்கம் நிறுவப்பட்டது; இரு டி ஆவிலாந்து மோத் இரக வானூர்திகள் ‘தில்லி’, ‘ரோசனாரா’ எனப் பெயரிடப்பட்டு பயிற்சிகளுக்கு பயன்பட்டு வந்தன. 2001ஆம் ஆண்டு வரை இது இயக்கத்தில் இருந்தது. இருப்பினும் சனவரி 2002இல் செப்டம்பர் 11, 2001 தாக்குதல்கள் பிறகான பாதுகாப்பு நடவடிக்கைகளால் அரசு இங்கிருந்து பறப்பதை தடை செய்துள்ளது. தற்போது இச்சங்கம் இங்கு வானூர்தி பராமரிப்பு கல்வியை வழங்கி வருகின்றது. தற்போது பிரதமர், குடியரசுத் தலைவர் உள்ளிட்ட மிக முதன்மையான நபர்கள் இங்கிருந்து உலங்கு வானூர்தி மூலம் இந்திரா காந்தி பன்னாட்டு வானூர்தி நிலையம் செல்லப் பயன்படுத்துகின்றனர். 190 ஏக்கர் பரப்பளவுள்ள வானூர்தி நிலைய வளாகத்தில் உள்ள இராசீவ் காந்தி பவனில் குடிசார் வான்பயண அமைச்சகமும் இந்திய வானூர்தி நிலையங்கள் ஆணையத் தலைமையகமும் இயங்குகின்றன.
வெளி இணைப்புகள்
பகுப்பு:தில்லியில் உள்ள கட்டிடங்கள் பகுப்பு:தில்லி வானூர்தி நிலையங்கள் பகுப்பு:தில்லி சுற்றுப் பகுதிகள் பகுப்பு:புது தில்லி
பவர் ரேஞ்சர்ஸ் லைட்ஸ்பீடு ரெசியூ
பவர் ரேஞ்சர்ஸ் லைட்ஸ்பீட் ரெசியூ (Power Rangers Lightspeed Rescue) ஒரு பவர் ரேஞ்சர்ஸ் தொடராகும். பவர் ரேஞ்சர்களின் அடையாளம் பொதுமக்களுக்கு தெரிவது போல அமைந்த முதல் பவர் ரேஞ்சர்ஸ் தொடராகும்.
கதை சுருக்கம்
அரக்கர்களின் கல்லறைக்கு மேல் மரைனர் பே என்னும் கற்பனை நகரம் அமைந்துள்ளது. அந்த கல்லறையைத் திறந்துவிட தீய சக்திகள் அதிலிருந்து தப்புகின்றன. தப்பித்த அரக்கர்கள் மரைனர் பே நகரத்திற்கு அச்சுறுத்தலாக அமைகின்றனர். எனவே கேப்டன் மிட்செல் பல்துறைகளில் திறன்வாய்ந்த ஐந்து நபர்களை ரேஞ்சர்களாக தேர்ந்து எடுக்கிறார். இறந்துவிட்டான் என கருதப்பட்ட கேப்டன் மிட்ச்செலின் மகன் ஆறாவது ரேஞ்சராக சேர்ந்துக்கொள்ள அவர்கள் நகரத்தை எப்படி அரக்கர்களிடம் இருந்து காக்கிறார்கள் என்பதே தொடரின் கதை.
பகுப்பு:தொலைக்காட்சித் தொடர்கள் பகுப்பு:ஆங்கிலத் தொலைக்காட்சித் தொடர்கள்
பர்மாவில் பிரித்தானிய ஆட்சி
பர்மாவில் பிரித்தானிய ஆட்சி (British rule in Burma) (ஆட்சி காலம்: 1824 - 1948), பர்மாவில் வணிகம் செய்ய வந்த பிரித்தானியர்கள், சிறிது சிறிதாக பர்மாவின் நிலப்பரப்புகளை ஆக்கிரமிப்பு செய்து கொண்டே, 1824 - 1886 கால கட்டத்தில் நடந்த மூன்று ஆங்கிலேய-பர்மியப் போர்கள் மூலம், கிழக்கிந்திய கம்பெனி ஆட்சியாளர்களாலும், பின்னர் பிரித்தானிய இந்திய ஆட்சியாளர்களும் பர்மாவின் பெரும் பகுதிகளை ஆக்கிரமித்துக் கொண்டது.
இந்தியாவிலிருந்து பர்மாவைப் பிரித்தல்
1937ஆம் ஆண்டு முதல், நிர்வாக வசதிக்காக பிரிட்டிஷ் இந்தியாவிருந்து பர்மாவை தனியாக பிரித்து பிரிட்டிஷ் துணைநிலை ஆளுனர் கட்டுப்பாட்டின் கீழ் பர்மாவை பிரித்தானிய இந்திய அரசினர் ஆண்டனர். பிரித்தானிய சட்ட திட்டங்களின் அடிப்படையில், மக்களால் தேர்தல் முறையில் தேர்ந்தெடுக்கப்பட்ட உறுப்பினர்களைக் கொண்ட, வரையறுக்கப்பட்ட அதிகாரங்களுடன் பர்மிய நாடளுமன்ற பேரரவை அமைக்கப்பட்டது. பர்மாவின் முதல் பிரதமராக தேர்ந்தெடுக்கப்பட்ட பா மௌவை 1939ஆம் ஆண்டில் யு ஷா வெளியேற்றி ஆட்சியை கைப்பற்றி, பிரித்தானியர்களால் கைது செய்யப்படும் வரை, 19 சனவரி 1942 முடிய பதவியில் இருந்தார்.
இரண்டாம் உலகப் போர்
இரண்டாம் உலகப் போரின் துவக்கத்தில் 1942இல் பர்மாவை, பிரித்தானியரிடமிருந்து, ஜப்பானிய இராணுவம் கைப்பற்றி 1945ஆம் ஆண்டு வரை தன் கட்டுக்குள்  வைத்திருந்தது. பர்மா அரசின் தலைநகராக ரங்கூன் நகரம் விளங்கியது. இரண்டாம் உலகப் போரின் இறுதியில் 1945இல் பிரித்தானிய இராணுவம் மீண்டும் பர்மாவை ஜப்பானிடமிருந்து கைப்பற்றியது.
பர்மிய விடுதலைப் போராட்டம்
பர்மிய பிரித்தானிய அரசுக்கு எதிராக, இராணுவ அதிகாரியும், அரசியல்வாதியுமான ஆங் சான் பர்மாவின் விடுதலைக்கு பாடுபட்டவர். 26 டிசம்பர் 1942இல் பர்மா புரட்சி இராணுவத்தை உருவாக்கியவர். 4 சனவரி 1948 அன்று பர்மா விடுதலை அடைதற்கு அடைவதற்கு ஆறு மாதங்களுக்கு முன்னர் 19 சூலை 1947இல் படுகொலை செய்யப்பட்டார்.
மேலும் படிக்க
பகுப்பு:பிரித்தானிய இந்தியா  பகுப்பு:தென்கிழக்கு ஆசிய நாடுகள் பகுப்பு:முன்னாள் பிரித்தானியக் குடியேற்றங்கள் பகுப்பு:ஆசியாவின் முன்னாள் நாடுகள் பகுப்பு:பர்மாவின் வரலாறு
அர்ச்சனா உடுப்பா
அர்ச்சனா உடுப்பா (Archana Udupa) இந்தியாவைச் சேர்ந்த பாடகியான இவர் பக்தி, பாரம்பரிய இசை, திரைப்பட பாடல்களைப் பாடுகிறார். இவர் அனைத்திந்திய வானொலிலும்,தூர்தர்ஷனிலும் தரக்கலைஞர் ஆவார். இவர் 1998இல் ஜீ தொலைக்காட்சியில் ஒளிபரப்பான டி.வி.எஸ் "ச ரி க ம ப" என்ற பாடல் போட்டி நிகழச்சியின் இறுதி வெற்றியாளர் ஆவார். இந்தித் திரைப்பட பாடல் போட்டியில் வெண்ற தென்னிந்தியாவைச் சேர்ந்த முதல் நபராகவும் இருக்கிறார். தற்போது வரை இவர் 1000க்கும் மேற்பட்ட இசைத்தட்டுகளிலும், குறுந்தகடுகளிலும் பாடியுள்ளார்.
2012 ஆம் ஆண்டில் வெளியான பாகீரதி என்ற திரைப்படத்தில் பாடிய பாடலுக்காக சிறந்த பெண் பின்னணி பாடகருக்கான கர்நாடக மாநில திரைப்பட விருதை வென்றார் கன்னட கோகிலா என்ற புகழ்பெற்ற பாடல் நிகழ்ச்சியின் இரண்டு பருவங்களுக்கு சந்தன் ஷெட்டி, சாது கோகிலா ஆகியோருடன் நடுவராக இருந்தார். பல்துறை பாடகியான இவர் ஒரு இசைக்கலைஞருமான சிமோகா சுப்பண்ணாவின் மகனும் வழக்கறிஞருமான சிறீரங்காவை 2002இல் திருமணம் செய்து கொண்டார்.
ரெட் ரிவர் (1948 திரைப்படம்)
ரெட் ரிவர் (Red River) என்பது 1948ஆம் ஆண்டு வெளிவந்த அமெரிக்க மேற்கத்தியத் திரைப்படமாகும். இதை ஹோவார்டு ஹாக்சு இயக்கித் தயாரித்திருந்தார். இத்திரைப்படத்தில் யோவான் வெயின் மற்றும் மான்டிகோமெரி கிலிப்ட் ஆகியோர் நடித்திருந்தனர். த சிசோல்ம் டிரைல் வழியாக டெக்சஸ் முதல்கேன்சஸ் வரையிலான முதல் கால்நடை ஓட்டுதலை ஒரு புனையப்பட்ட கதையாக இத்திரைப்படம் கூறியது. டெக்சஸ் பண்ணையாளர் வெயின் மற்றும் அவரது தத்தெடுக்கப்பட்ட மகன் கிலிப்ட் இடையிலான பிணக்குகளை இத்திரைப்படம் கூறியது.
உசாத்துணை
பகுப்பு:கலிபோர்னியாவில் படமாக்கப்பட்ட திரைப்படங்கள் பகுப்பு:அமெரிக்க கறுப்புவெள்ளைத் திரைப்படங்கள் பகுப்பு:1948 திரைப்படங்கள்
சென்னை மத்திய புறநகர் தொடருந்து நிலையம்
சென்னை மத்திய புறநகர் தொடருந்து நிலையம் சென்னையில் அமைந்துள்ள ஒரு தொடருந்து நிலையம் ஆகும். இது சென்னை மத்திய தொடர்வண்டி நிலையம் மற்றும் ரிப்பன் கட்டிடம் அருகே அமைந்துள்ளது.
சேவைகள்
இந்நிலையத்திலிருந்து கும்முடிபூண்டி, சுளுர்பேட்டை, ஆவடி, திருவள்ளூர் வரை புறநகர் ரயில்கள் இயக்கப்படுகின்றன.
பகுப்பு:சென்னையில் உள்ள தொடருந்து நிலையங்கள்
நன்னூல் உரையாசிரியர்கள்
தமிழ் மொழியில் உள்ள இலக்கண நூல்களில் தலையாயது தொல்காப்பியமாகும். அதற்குப் பின் தோன்றிய இலக்கண நூல் பவணந்தி இயற்றிய நன்னூல் இன்றும் சிறப்புப் பெற்று விளங்குகிறது. சுருக்கமும் செறிவும் இந்நூலின் தனிச் சிறப்பியல்புகளாகும்.
முதல் உரை
நன்னூலுக்குக் காலந்தோறும் பலர் உரை எழுதியுள்ளனர். ஒவ்வொரு உரைக்கும் தனிச்சிறப்பு இருக்கின்றது. நன்னூலுக்கு முதன் முதலில் தோன்றிய உரை மயிலைநாதர் உரையாகும்.
மேற்கோள்கள்
பகுப்பு:தமிழ் இலக்கண அறிஞர்கள் பகுப்பு:உரையாசிரியர்கள் பகுப்பு:துப்புரவு முடிந்த சென்னை மாவட்ட ஆசிரியர்கள் தொடங்கிய கட்டுரைகள்
இந்தியாவில் பெண்களுக்கு எதிரான வன்முறைகள்
இந்தியாவில் பெண்களுக்கு எதிரான வன்முறை என்பது உண்மையில் முதல் பார்வையில் தோன்றுவதை விட அதிகமாக உள்ளது. ஏனெனில் வன்முறையின் பல வெளிப்பாடுகள் குற்றங்களாக கருதப்படுவதில்லை, அல்லது சில இந்திய கலாச்சார விழுமியங்கள் மற்றும் நம்பிக்கைகள் காரணமாக பதிவு செய்யப்படாமல் அல்லது ஆவணப்படுத்தப்படாமல் போகலாம். இந்த காரணங்கள் அனைத்தும் 2017ஆம் ஆண்டில் இந்தியாவின் பாலின சமத்துவமின்மை குறியீட்டு மதிப்பீட்டில் 0.524 க்கு பங்களிக்கின்றன. இது அந்த ஆண்டின் தரவரிசை நாடுகளில் 20% கீழே உள்ளது.
விரிவாக்கம்
இந்திய தேசிய குற்ற ஆவணக் காப்பகத்தின்படி, பெண்களுக்கு எதிரான குற்றச் சம்பவங்கள் 2012இல் 6.4% ஆக அதிகரித்துள்ளது. மேலும் ஒவ்வொரு மூன்று நிமிடங்களுக்கும் ஒரு பெண்ணுக்கு எதிரான குற்றம் நிகழ்கிறது. தேசிய குற்ற ஆவணக் காப்பகத்தின்படி, 2011இல், 228,650க்கும் அதிகமான பெண்களுக்கு எதிரான குற்றங்கள் பதிவாகியுள்ளன. 2015இல், 300,000க்கும் மேற்பட்ட சம்பவங்கள் பதிவாகியுள்ளன. இது 44% அதிகம். இந்தியாவில் வாழும் பெண்களில், 7.5% மேற்கு வங்காளத்தில் வாழ்கின்றனர். பெண்களுக்கு எதிரான மொத்த குற்றங்களில் அங்கு மட்டும் 12.7% நடக்கிறது. இந்தியாவின் பெண் மக்கள்தொகையில் 7.3% ஆந்திராவில் உள்ளது. இங்கு பெண்களுக்கு எதிரான மொத்த குற்றங்களில் 11.5% ஆகும்.
65% இந்திய ஆண்கள் குடும்பத்தை ஒன்றாக வைத்திருப்பதற்காக பெண்கள் வன்முறையை பொறுத்துக்கொள்ள வேண்டும் என்று நம்புகிறார்கள். மேலும் பெண்கள் சில சமயங்களில் அடிக்கப்பட வேண்டியவர்கள் எனவும் நினைக்கிறார்கள். சனவரி 2011இல், சர்வதேச ஆண்கள் மற்றும் பாலின சமத்துவ கணக்கெடுப்புபடி 24% இந்திய ஆண்கள் தங்கள் வாழ்நாளில் ஒரு கட்டத்தில் பாலியல் வன்முறை செய்ததாக தெரிவித்தது. அதிக எண்ணிக்கையிலான வழக்குகள் பதிவு செய்யப்படாததால், வழக்கு நிகழ்வுகளின் அளவைப் பற்றிய சரியான புள்ளிவிவரங்களைப் பெறுவது மிகவும் கடினம். இதே போன்ற காரணங்களுக்காக, சட்ட அமலாக்க அதிகாரிகள் குற்றம் சாட்டப்பட்டவர்களின் குடும்பத்தினரிடமிருந்து கையூட்டு பெற உந்தப் படுகிறார்கள், அல்லது ஆணவக் கொலை போன்ற கடுமையான விளைவுகளுக்கு பயப்படுவார்கள்.
பெண்களுக்கு எதிரான வன்முறை மற்றும் பிற முறைகேடுகளை எதிர்த்து, தெலங்காணா காவல்துறை பெண்களின் பாதுகாப்பில் கவனம் செலுத்த SHE குழுக்களை நிறுவியுள்ளது.
வரதட்சணை மரணங்கள்
வரதட்சணை மரணம் என்பது திருமணமான பெண்ணின் வரதட்சணை தொடர்பாக ஏற்பட்ட தகராறால் ஏற்பட்ட கொலை அல்லது தற்கொலை ஆகும். சில சமயங்களில், கணவனும், உறவினர்களும் தொடர்ச்சியான துன்புறுத்தலாலும், சித்திரவதையின் மூலமும் அதிக வரதட்சணையைப் பறிக்க முயற்சிப்பார்கள். இது சில சமயங்களில் மனைவியானவளின் தற்கொலையில் முடிகிறது.
2018 ஆம் ஆண்டில், ஒவ்வொரு ஆண்டும் 5,000 வரதட்சணை இறப்புகள் பதிவு செய்யப்படுகின்றன.
மேற்கோள்கள்
52.Crimes against women in the 21st century,( 2021 ), international journal of multidisciplinary explorer.
வெளி இணைப்புகள்
பகுப்பு:இந்தியாவில் பெண்களுக்கெதிரான வன்முறைகள்
இரண்டாம் அஜிசிலேயஸ்
இரண்டாம் அஜிசிலேயஸ் (Agesilaus II, Ἀγησίλαος  Agesilaos ; ஆட்சிக் காலம் கி.மு. 442 – 358 ) என்பவர் எசுபார்த்தாவின் அரசராக கி.மு. 399 முதல் 358 வரை இருந்தவர். பொதுவாக எசுபார்த்தாவின் வரலாற்றில் மிக முக்கியமான மன்னராக இவர் கருதப்படுகிறார். பெலோபொன்னேசியப் போரைத் தொடர்ந்து (கிமு 431-404) ஏற்பட்ட எசுபார்த்தன் மேலாதிக்கத்தின் போது அஜெசிலேயஸ் முக்கிய பாத்திரம் வகித்தார். போரில் துணிச்சலான செயல்களில் ஈடுப்பட்ட போதிலும், எசுபார்த்தாவின் உயர்ந்த நிலையைப் பாதுகாப்பதற்கான இராசதந்திர திறன்களை அஜிசிலேயஸ் கொண்டிருக்கவில்லை. குறிப்பாக அதிகரித்துவந்த தீப்சின் சக்திக்கு எதிராக, கிமு 371 இல் லியூக்ட்ராவில் நடந்த போரில் எசுபார்த்த தோல்வியுற்ற பிறகு அது கிரேக்கத்தின் இரண்டாம் நிலை சக்தியாக குறைந்து போனது.
அஜிசிலேயசின் ஆட்சியானது குறிப்பாக கிமு 411 முதல் 362 வரையிலான ஆண்டுகளை உள்ளடக்கிய வரலாறானது, கிரேக்கத்தின் ( ஹெலனிகா ) பெரும் வரலாற்றை எழுதிய அவரது நண்பர் செனபோனின் படைப்புகளால் நன்கு அறியப்படுகிறது. அதில் அஜிசிலேயசின் ஆட்சி குறித்தும் குறிப்பிடப்பட்டுள்ளது. செனபோன் அவரது நண்பரான அஜிசிலேயசின் வாழ்க்கை வரலாற்றையும் இயற்றினார். ஒருவேளை அஜிசிலேயசுக்கு எதிராகக முன்வைக்கபட்ட விமர்சனங்களிலிருந்து காத்து அவரது பெருமையை காட்டும் விதமாக இருக்கலாம். மேலும், புளூட்டாக் தனது பேர்லல் லிவ்ஸ் என்ற நூலில் அஜெசிலேயசின் வாழ்க்கை வரலாற்றை எழுதினார். இதில் செனபோனால் வேண்டுமென்றே தவிர்க்கப்பட்ட பல கூறுகள் உள்ளன.
இளம்பருவம்
அஜிசிலேயஸ் முடமாகப் பிறந்தார். சில அறிஞர்கள் அவர் தன் உயிரை இழக்க வேண்டும் என்று வாதிட்டனர், ஏனெனில் பல நூறு ஆண்டுகளுக்குப் பிறகு எழுதப்பட்ட புளூட்டாக்சின் கூற்றின்படி, ஊனமாக பிறந்த எசுபார்த்தன் குழந்தைகள் ஒரு பள்ளத்தில் தள்ளப்பட்டனர். ஆனால் நவீன தொல்லியல் சான்றுகள் ஊனமுற்ற குழந்தைகளைக் கொல்வது என்பது ஒரு கட்டுக்கதை என்று நிரூபித்துள்ளன; சிசுக்கொலை நடந்தது ஆனால் அது அரிதானதாகவே இருந்தது. மேலும் பல ஊனமுற்ற குழந்தைகள் பிறந்த பிறகு வளர்க்கப்பட்டனர், கொல்லப்படவில்லை. குழந்தைகள் தூக்கி எறியப்பட்டதாகக் கூறப்படும் கீடாஸில் உள்ள பள்ளத்தின் நடந்த தொல்லியல் அகழ்வாராய்ச்சியில் குழந்தைகளின் எச்சங்கள் எதுவும் கண்டறியப்படவில்லை.
எசுபார்த்தாவின் இளவரசராக
அஜிசிலேயஸ் ஆட்சிக்கு வருவதற்கு முந்தைய வாலிப வாழ்க்கையைப் பற்றி அதிகம் அறியப்படவில்லை. முக்கியமாக இவரது நண்பரும்,   வரலாற்றாசிரியருமான செனபோன்  இவரது ஆட்சியைப் பற்றி மட்டுமே எழுதியுள்ளார். இவரது சிறப்பு அந்தஸ்து காரணமாக, கிரிப்டியா இரகசியக் குழுவில் உறுப்பினராக இருந்திருக்காலம். இக்குழுவானது இளம் எசுபார்டான்களைக் கொண்ட உயரடுக்கு குழுவாகும். இவர்கள் எசுபார்த்தன் பிரதேசத்தில் கமுக்கமாக சென்று ஆபத்தானதானவர்கள் என்று கருதப்படும் எலட்களைக் கொல்லுவர். இவர் 20 வயதை அடைந்து முழு குடிமகனாக ஆனநிலையில் இவரது ஒன்றுவிட்ட அண்ணன் இரண்டாம் அகிஸ் கிமு 427 இல் மன்னரானார்.
ஏதென்சுக்கு எதிரான பெலோபொன்னேசியப் போரின் போது அஜிசிலேயஸ் ஒருவேளை கிமு 418 இல் மாண்டினியா போரில் பணியாற்றினார். கிமு 408 – 400 இக்கு இடைப்பட்ட ஒரு காலக் கட்டத்தில் அஜிசிலேயஸ் கிளியோராவை மணந்தார். கிளியோரா தன் கணவன் மீது செல்வாக்கு செல்லுபவராக இருந்தபோதிலும், அவர் குறித்து அவ்வளவாக அறியப்படவில்லை. கிளியாராவின் தந்தை அரிஸ்டோமெனிடாஸ், தீப்சில் நல்ல செல்வாக்கு கொண்ட ஒரு பிரபு ஆவார்.
412-411 இல் பாரசிகத்துடன் கையொப்பமான மூன்று ஒப்பந்தங்களுக்கு கைமாற்று உதவியாக எசுபார்த்தாவுக்கு பாரசிகம் நிதி உதவியை அளித்தது. அதைக்கொண்டு ஏதென்சை தோற்கடித்த கடற்படை ஒன்றை  எசுபார்த்தா உருவாக்கியது. இந்த கடற்படை முக்கியமாக லைசாந்தரால் வழிநடத்தப்பட்டது. இந்தப் போரில் எசுபார்த்தா அடைந்த வெற்றியானது ஆசியாவில் இருந்த கிரேக்க நகரங்களிலும், எசுபார்த்தாவிலும் அவருக்கு மகத்தான செல்வாக்கைக் கொடுத்தது, அதனால் அவர் மன்னராகவும் திட்டமிட்டார். கிமு 403 இல் எசுபார்த்தாவின் இரண்டு மன்னர்களான, அகிஸ் மற்றும் பௌசானியாஸ் ஆகிய இருவரும் அவரது செல்வாக்கை குறைக்க ஒன்றாக திட்டமிட்டு செயல்பட்டனர்.
அரியணை ஏறுதல் (கிமு 400–398)
கிமு 400 மற்றும் 398 க்கு இடையில் தெல்பியிலிருந்து திரும்பும் போது இரண்டாம் ஆஜிஸ் இறந்தார். அவரது இறுதிச் சடங்கிற்குப் பிறகு, அவரின் மகன் லியோடிசிடாசின் உரிமைகோரலை எதிர்த்து அரியணைக்காக அஜிசிலேயஸ் போராடினார். லியோடிசிடாஸ் அவரது தாயாருக்கும் ஆல்சிபியாடீசுக்குமான கள்ளத் தொடர்பில் பிறந்தவர் என்று எசுபார்த்தாவில் பரவியிருந்த வதந்தியைப் பயன்படுத்தி அஜிசிலேயஸ் போட்டியிட்டார். பிரபல ஏதெனியன் அரசியல்வாதியும் பெரிக்கிளீசின் மருமகனுமான ஆல்சிபியாடீசு, பெலோபொன்னேசியன் போரின்போது ஏதெனிலிருந்து நாடுகடத்தப்பட்டதால் எசுபார்த்தாவுக்கு வந்து சேர்ந்தார். பின்னர் அங்கு அரசியை மயக்கியனார் என்ற கருத்துகள் இருந்தன. மேலும் மன்னர் ஆஜிஸ் கூட மரணப் படுக்கையில் இருந்த லியோடிசிடாசை தன் மகனாக மட்டுமே அங்கீகரித்தார் என்ற உண்மையால் வதந்திகள் வலுப்பெற்றன.
லியோடிசிடாசின் ஆதரவாளரான டியோபீத்ஸ், எசுபார்த்தாவின் மன்னராக வருபவர் ஊனமுற்றவராக இருக்கக் கூடாது என்று  ஒரு பழைய ஆரக்கிளை மேற்கோளாக காட்டி வாதிட்டார். ஆனால் லைசாந்தர் தந்திரமாக ஆரக்கிளை உருவகமாகமாகவே புரிந்து கொள்ள வேண்டும் என்று கூறி அக்கூற்றை மறுத்தார். ஆரக்கிளால் எச்சரிக்கப்பட்ட ஊனம் என்பது லியோடிச்சிடாசின் தந்தை யார் என்பதன் மீதான சந்தேகத்தையே குறிக்கும் என்று வாதிட்டடு வாதத்தில் வென்றார். அஜிசிலேயசை ஆட்சிக் கட்டிலில் ஏற்றதில் லைசாந்தரின் பங்கு குறித்து வரலாற்றாசிரியர்களால் விவாதிக்கப்பட்டது. முக்கியமாக புளூட்டாக் அவரை சதித்திட்டத்தின் முக்கிய தூண்டுகோலாக காட்டுகிறார். அதே நேரத்தில் செனபோன் லைசாந்தரின் செல்வாக்கைக் குறைத்து மதிப்பிடுகிறார். கிமு 403 இல் தான் இழந்த அரசியில் செல்வாக்கை மீண்டும் பெற புதிய அரசர் தனக்கு உதவுவார் என்று நம்பியதால், லைசாந்தர் சந்தேகத்திற்கு இடமின்றி அஜிசிலேயசை ஆதரித்தார்.
சினாடனின் சதி (கிமு 399)
சினாடனின் சதி கிமு 399 ஆம் ஆண்டு கோடையில் அஜிசிலேயசின் ஆட்சியின் முதல் ஆண்டில் நடந்தது. சினாடோன் என்பவர் எசுபார்த்தன் குடிமகன் அந்தஸ்தை இழந்தவர். ஏனெனில் அவர் சார்ந்த கூட்டு உணவகத்திற்கு செலுத்தவேண்டிய கட்டணத்தை அவரால் செலுத்த முடியாத காரணத்தால் அவர் குடிமகன் அந்தஸ்தை இழந்தார். பாரம்பரியக் காலத்தில் எசுபார்த்தன் குடிமக்களின் எண்ணிக்கை குறைந்து வந்ததற்கான முக்கிய காரணங்களில் இதுவும் ஒன்றாகும். இந்த சிக்கல் ஒலிகன்ட்ரோபியா என்று அழைக்கப்பட்டது. கிமு 404 இல் ஏதென்சுக்கு எதிரான எசுபார்த்தாவின் வெற்றிக்குப் பிறகு எசுபார்த்தா கிரேக்கத்தின் முதன்மை ஆதிக்க சக்தியாக வளர்ந்தது. இதனால் நகரத்தில் பெருவாரியாக செல்வம் குவிந்தது. குடிகளிடையே ஏற்றத்தாழ்வு பெருகியது. இது எசுபார்த்தாவில் பணவீக்கம் ஏற்படவும் காரணமாயிற்று. இதன் விளைவாக சினடான் போன்ற ஓரளவு மட்டுமே வருமானம் கொண்ட பல குடிகளை வறுமையில் ஆழ்த்தியது. அதனால் அவர்கள் செலுத்தவேண்டிய கட்டணங்களை செலுத்த இயலாததால், அவர்கள் குடிமக்கள் தரத்திலிருந்து கீழிறக்கப்பட்டனர். இவ்வாறு குடியுரிமை நிலையில் இருந்து தரமிறக்கப்பட்ட குடிமக்களின் நிலையை மீட்டெடுப்பதே இச் சதித்திட்டத்தின் நோக்கமாக இருந்தது. எவ்வாறாயினும், இச்சதி கண்டுபிடிக்கப்பட்டு சினாடனும் சதிதிட்டத்தைத் தீட்டிய அதன் தலைவர்களுக்கும் மரண தண்டணை விதிக்கபட்டது. அநேகமாக இச்சதியைக் முறியடித்தில் அஜிசிலேயசின் தீவிர பங்கேற்பு இருந்திருக்கலாம் ஆனால் சதி தோன்றுவதற்கு காரணமான சமூக நெருக்கடியைக் களைய எந்த நடவடிக்கையும் எடுக்கப்படவில்லை. அந்த நேரத்தில் எசுபார்த்தா சமூகம் எதிர்கொண்ட முக்கியமான பிரச்சனையை உணர அஜிசிலேயசு தவறியது நவீன வரலாற்றாசிரியர்களால் விமர்சிக்கப்படுகிறது.
ஆசியா மைனர் மீதான படையெடுப்பு (கிமு 396–394)
எசுபார்த்தாவிற்கும் பாரசீகப் பேரரசுக்கும் இடையில் கிமு 412 மற்றும் கிமு 411 இல் ஒப்பந்தங்கள் கையெழுத்தாயின. இதில் பிந்தைய ஒப்பந்தத்தின்படி, ஆசியா மைனரில் இருந்த கிரேக்க நகர அரசுகள் பாரசீகத்தின் ஏகாதிபத்தியத்துக்கு உட்பட்டவையாக மாறின. கிமு 401 ஆம் ஆண்டில், இந்த நகர அரசுகளும் எசுபார்த்தாவும் இளைய சைரஸ் (பாரசீகப் பேரரசரின் இளைய மகன் மற்றும் லைசாந்தரின் நெருங்கிய நண்பர்) பாரசீகத்தின் அரியனையைக் கைப்பற்றும் முயற்சியை ஆதரித்தன. அவரது அண்ணனும், பாரசீகத்தின் புதிய பேரரசருமான இரண்டாம் அர்தசெராக்சசுக்கு எதிரான போரில் அவர் குனாக்சா சமரில் தோற்கடிக்கபட்டார். இதில் எசுபார்த்தா அர்தசெராக்சசுக்கு எதிராக போரில் ஈடுபட்டது. மேலும் ஆசியாவில் இருந்த கிரேக்க நகர அரசுகளும் எசுபார்த்தாவின் செயலுக்கு துணை நின்றன. கிமு 397 ஆம் ஆண்டில், பெலோபொன்னேசியப் போரின் முடிவில் ஆசியவில் உள்ள கிரேக்க நகரங்களின் மீது தாங்கள் கொண்டிருந்த செல்வாக்கை மீட்பதற்காக, அஜிசிலேயஸ் தலைமையில் ஆசியாவில் ஒரு பெரிய போர்பயணத்தை மேற்கொள்ளும் திட்டத்தை லைசாந்தர் வடிவமைத்தார். எசுபார்த்தன் சட்டசபையில் போருக்கு ஒப்புதலைப் பெறுவதற்கு வசதியாக, லைசாந்தர் 30 எசுபார்த்தன் குடிமக்கள் மட்டுமே படையில் இணைத்திருந்தார் அதனால் ஒப்புதல் பெறுவதில் உள்ள சிக்கல் குறைக்கும் என்பதே திட்டம். இராணுவத்தின் பெரும்பகுதியினர் 2,000 நியோடாமோட்கள் (விடுதலை தரப்பட்ட எலட்கள் ) மற்றும் 6,000 கிரேக்க நட்பு நாடுகளைச் சேர்ந்த வீரர்களாவர். கூடுதலாக, ஒலிம்பியாவில் சியுசு மற்றும் தெல்பியில் அப்பல்லோவின் ஆரக்கிள்களின் ஆருடத்தின் ஆதரவைப் பெற்றார்.